Държавен вестник, бр. 106, 2024 г., стр. 35

БРОЙ  106	
Д Ъ Р Ж А В Е Н  В Е С Т Н И К 	
СТР.  35   
8.4.2. да осъществява контрол за спазване 
на условията по концесията и за изпълнение 
на задълженията по концесионния договор;
8.4.3. да не разкрива и да не предоставя на 
трети лица документация и информация по 
чл. 13 от ЗПБ без изрично писмено съгласие 
от концесионера.
9. Определя следните видове гаранции за 
изпълнение на задълженията на концесионера 
по концесионния договор:
9.1. Безусловна и неотменяема годишна 
банкова гаранция, обезпечаваща изпълнението 
на всички задължения по концесионния дого­
вор, в т.ч. концесионно плащане, извършване 
на годишна вноска от обезпечението по т. 9.2, 
данък върху добавената стойност (ДДС), лих­
ви за забавено изпълнение на задължението 
за концесионно плащане, лихви за забавено 
изпълнение на задължението за плащане на 
ДДС, както и неустойки при неизпълнение 
на всяко едно непарично задължение или при 
нарушаване на условие по концесията:
9.1.1. за първата година от срока на конце­
сията гаранцията е в размер 145 152 лв. и се 
предоставя не по-късно от 14 дни след датата 
на изпълнение на условието по т. 4.1;
9.1.2. за всяка следваща година банковата 
гаранция е в размер 100 на сто от стойност­
та на дължимото концесионно плащане за 
предходната година с начислен ДДС, но не 
по-малко от 145 152 лв., и се предоставя на 
концедента до 31 януари на съответната година;
9.1.3. банковите гаранции по т. 9.1.1 и 9.1.2 
следва да са валидни до последния ден на 
февруари на следващата година;
9.1.4. при усвояване изцяло или на част от 
гаранцията по т. 9.1.1 или 9.1.2 концесионе­
рът е длъжен да възстанови нейния размер в 
10-дневен срок от уведомлението на концедента 
за усвояването є.
9.2. Финансово обезпечение за изпълнение 
на дейностите по ликвидация или консервация 
на миннодобивния обект и рекултивация на 
засегнатите земи. Видът на финансовото обез­
печение и предвиденият размер на средствата 
се договарят между страните в концесионния 
договор.
9.3. Неустойки и лихви при неизпълнение 
на договорните задължения или при наруша­
ване на условие по концесията. Формите на 
неизпълнение, условията и редът за тяхното 
установяване, както и видът и размерът на 
санкциите се определят в концесионния до­
говор.
10. За предоставената концесия за добив 
концесионерът заплаща на концедента по ред, 
определен в концесионния договор, конце­
сионно плащане, върху размера на което се 
дължи ДДС, както следва:
10.1. Парични концесионни плащания за 
срока на концесията, дължими на 6-месечни 
вноски, като срокът на плащане е 30-о число 
на месеца, следващ отчетния период.
10.2. Отчетните периоди се определят от 
1 януари до 30 юни и от 1 юли до 31 декем­
ври за всяка календарна година от срока на 
концесията.
10.3. Концесионното плащане се опреде­
ля съгласно приложение № 2 към чл. 9 от 
Наредбата за принципите и методиката за 
определяне на концесионното възнагражде­
ние за добив на подземни богатства по реда 
на Закона за подземните богатства, приета с 
Постановление № 127 на Министерския съвет 
от 1999 г. (обн., ДВ, бр. 59 от 1999 г.; изм. и 
доп., бр. 46 от 2007 г.).
10.4. Размерът на концесионното плаща­
не за добив на твърди горива се определя 
като процент от общия приход от дейността, 
свързана с обекта на концесия, чрез скала на 
R-фактор. R-факторът се определя за всеки 
отчетен период.
10.5. Размерът на концесионното плащане се 
променя с акт на министъра на енергетиката, 
считано от влизането в сила на изменения 
в нормативната уредба, уреждаща реда за 
тяхното определяне.
10.6. Министърът на енергетиката на ос­
нование чл. 61, ал. 5 от ЗПБ превежда по 
бюджета на Община Перник част от извър­
шеното концесионно плащане в размер 50 на 
сто без ДДС.
10.7. Концесионерът не дължи концесион­
но плащане за времето на реализиране на 
дейностите, предвидени в съгласуван проект 
за ликвидация или консервация на миннодо­
бивния обект и рекултивация на засегнатите 
земи, при условие че не се извършва добив 
на подземни богатства, при условия и по ред, 
определени в концесионния договор.
11. Оправомощава министъра на енерге­
тиката:
11.1. Да проведе преговори и да сключи 
концесионния договор с „Мин индъстри“ 
ЕООД – гр. Перник, в срок до 6 месеца от 
влизане в сила на решението за предоставяне 
на концесия.
11.2. Да представлява Министерския съвет 
по концесионния договор с изключение на 
неговото прекратяване.
11.3. Да организира контрола по изпълне­
нието на концесионния договор.
11.4. Да предявява вземанията на кон­
цедента по съдебен ред и да представлява 
държавата по дела, свързани с изпълнението 
на концесионния договор.
12. Решението подлежи на обжалване в 
14-дневен срок от обнародването му в „Държа­
вен вестник“ пред Върховния административен 
съд по реда на Административнопроцесуалния 
кодекс.
Министър-председател: 
Димитър Главчев
Главен секретар на Министерския съвет: 
Габриела Козарева